
Αρκαλοχώρι, 30/ 07 /2026
Προς: ΜΜΕ
ΔΕΛΤΙΟ ΤΥΠΟΥ

Νέα ημερομηνία για το τιμητικό αφιέρωμα στον Δρ. Γεώργιο Ρεθεμιωτάκη- Το Σάββατο 29 Αυγούστου στις 19:00 στο  Πολιτιστικό Κέντρο «Μιχάλης Σάλλας» στο Καστέλλι - Κανονικά οι υπόλοιπες δράσεις του Φεστιβάλ «Ο κύκλος του Πολιτισμού» για την Τρίτη 4 Αυγούστου

Ο Δήμος Μινώα Πεδιάδας ενημερώνει ότι το τιμητικό αφιέρωμα στον Δρ. Γεώργιο Ρεθεμιωτάκη, Επίτιμο Διευθυντή του Αρχαιολογικού Μουσείου Ηρακλείου, το οποίο είχε προγραμματιστεί για την Τρίτη 4 Αυγούστου 2026, μεταφέρεται σε νέα ημερομηνία, λόγω απρόβλεπτων κωλυμάτων που προέκυψαν στη συμμετοχή ομιλητών της εκδήλωσης.

Με δεδομένη τη σημασία της παρουσίας όλων των ομιλητών στο τιμητικό αυτό αφιέρωμα, αποφασίστηκε η εκδήλωση να πραγματοποιηθεί το Σάββατο 29 Αυγούστου 2026 στις 19:00, στο Πολιτιστικό Κέντρο «Μιχάλης Σάλλας» στο Καστέλλι.

Ως εκ τούτου, το πρόγραμμα του Φεστιβάλ για την Τρίτη 4 Αυγούστου 2026 διαμορφώνεται ως εξής:

Τρίτη 4 Αυγούστου 2026, Καστέλλι – Διαβαϊδέ - Λιλιανό 

18.00: Ξενάγηση στη Βυζαντινή εκκλησία του Αγίου Γεωργίου Σφακιώτη  (Διαβαϊδέ), από την Ελένη Κανάκη, Αρχαιολόγο, Προϊσταμένη Τμήματος Βυζαντινών & Μεταβυζαντινών Αρχαιοτήτων & Μουσείων Εφορείας Αρχαιοτήτων Ηρακλείου.
19.00: Ξενάγηση στη Βυζαντινή εκκλησία του Αγίου Ιωάννη (Λιλιανό), από την Ελένη Κανάκη.

Πλατεία Μεϊντάνι, ώρα 20:00
20:00: Διαδραστική   παρουσίαση παρασκευής του γλυκού «Γάστριν» από τον Σύλλογο «Φεστιβάλ Κρητικής Κουζίνας».
20:30: Ομιλία με θέμα: «Σύμβολα και μοτίβα στην υφαντική τέχνη της Κρήτης», από τη Δρ. Φιλολογίας, συγγραφέα Αταλάντη Μιχελογιαννάκη.
21.00:  Καντάδα και μουσική παράσταση με τοπικούς καλλιτέχνες.
- Στο χώρο θα λειτουργεί έκθεση παραδοσιακών προϊόντων από παραγωγούς του Δήμου μας (λάδι, τυροκομικά, μέλι, αλλαντικά, κρασί, βότανα).
- Οργάνωση: Δήμος Μινώα Πεδιάδας
Συνδιοργάνωση: Εφορεία Αρχαιοτήτων Ηρακλείου, Δημοτική Κοινότητα Καστελλίου, Πολιτιστικός Σύλλογος Καστελλίου, Πολιτιστικός Σύλλογος Διαβαϊδέ, Σύλλογος «Φεστιβάλ Κρητικής Κουζίνας».

Αναλυτικά το πρόγραμμα της αναβληθείσας εκδήλωσης σε νέα ημερομηνία το Σάββατο 29 Αυγούστου 2026:
Σάββατο 29 Αυγούστου 2026, ώρα 19.00, Καστέλλι (Πολιτιστικό Κέντρο «Μιχάλης Σάλλας»)
Τιμητικό αφιέρωμα στον Δρ. Γιώργο Ρεθεμιωτάκη, Επίτιμο Διευθυντή του Αρχαιολογικού Μουσείου Ηρακλείου.
• «Ανασκάπτοντας την Πεδιάδα» Παρουσίαση – ομιλίες από τους: Δρ. Κωνσταντίνο Χριστάκη, Επιμελητή Κνωσού, Επικεφαλής Ερευνητικού Κέντρου Κνωσού της Βρετανικής Σχολής Αθηνών, Δρ. Καλλιόπη Γκαλανάκη, Επίτιμη Προϊσταμένη ΤΠΚΑΧΜ, ΕΦΑΗ και Δρ. Εμμανουέλα Αποστολάκη, Αρχαιολόγο.  
• Ομιλία με θέμα: «Σχεδιάζοντας ένα Μουσείο με τον Γιώργο Ρεθεμιωτάκη» από την Ειρήνη Γαλή, Προϊσταμένη του Τμήματος Μουσειολογίας, Μουσειογραφίας και Εκθέσεων του Αρχαιολογικού Μουσείου Ηρακλείου.
• Απονομή τιμητικών ενθυμημάτων από τον Δήμαρχο Μινώα Πεδιάδας.


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

